जन्म लिया कान्हा ने, नाच उठे भक्त
कोटा. जीवनमें सहनशीलता ही सभ्यता की एकमात्र कसौटी है। सहनशील व्यक्ति ही जीवन की कई ऊंचाइयों को छूता है। सहनशीलता सभ्यता की निशानी है। यह प्रवचन श्री श्याम मंदिर कमेटी के सान्निध्य एवं श्री श्याम सेवा संस्थान के आतिथ्य में मेडिकल कॉलेज ग्राउंड में चल रही श्रीमद् भागवत कथा में कथावाचक जया किशोरी ने दिए। उन्होंने कथा में प्रहलाद भक्त, नारद मुनि, युधिष्ठिर का सहित अन्य प्रसंग सुनाए। यहां वामन अवतार की कथा को झांकियों के माध्यम से समझाया।
जब कृष्ण जन्म हुआ तो भक्तजन भाव-विभोर होकर नृत्य करने लगे। उन्होंने इस मौके पर कहा कि विद्या व्यक्ति को विनयशील बनाती है। यदि विद्या प्राप्त करने के बाद भी उसे अहंकार हो जाए तो उसका महत्व समाप्त हो जाता है। विनय से ही व्यक्ति पात्र बनता है। कथा के दौरान... छोटी-छोटी गैया छोटे-छोटे ग्वाल... भजनों की प्रस्तुतियां दी। आयोजक समिति के विवेक सिंह तथा विशाल बागड़ी ने बताया कि रविवार को कृष्ण बाल लीला, गोवर्धन पूजा, छप्पन भोग, कंस वध, रुक्मिणि विवाह प्रसंगों का वर्णन होगा।
न्यू मेडिकल काॅलेज अस्पताल परिसर में चल रही जया किशोरी की कथा में मौजूद महिलाएं।
awa_Deva hin_Deva hin_Deva bho_Deva